Որ մեկը թողնես, որը թվարկես։ Ամեն մի գյուղ հայ մարդու համար շեն ու լեցուն է եղել, որոնցից թուրքերը ոչինչ չթողեցին, տիրացան այն ամենին, ինչը հայինն էր։ Ափեվանքում 121 տնից և 870 անձից կոտորեցին 90%-ին։ Գըզըլ Չպուգ գյուղում 105 տնից վերապրեց 10 հոգի, Լէք գյուղում 80 անձից վերապրեց միայն մեկ տղամարդ։ Իսկ Խաչատուր գյուղից վերապրեց դարձյալ մեկը՝ Խորեն անունով մի երիտասարդ։ Համարյա թե նույնը՝ Լճիկ, Խասգյուղ, Խարապեկ, Խոպակ, Խոլխոլ, Խոշքար և այլ բնակավայրերում։